eventjeswicht: Growing older
ikbenbloem 6 november 2013 om 21:02
Is mooi gezegd ... en soms toch heel moeilijk.
Sabine Schryvers 7 november 2013 om 11:19
Mooi, mooi! En dat van die "worries" die ik op de link vond, dat klopt ook helemaal. If only I could reduce my worrying to those 8% of real worries... Werkers óók benadeel as hulp vir wittes geweier word | Maroela Media
Magoebaskloof-hotel (Foto: Magoebaskloof-hotel/Instagram)
Deon Steyn, die eienaar van Magoebaskloof-hotel naby Tzaneen in Limpopo, sê sy werkers word net so hard getref deur die besluit om finansiële staatshulp aan klein, mediumgrootte en mikro-ondernemings (KMMO’s) toe te ken op grond van ras.
Steyn het Sondag aan Maroela Media gesê hy het dadelik toe hy bewus geword het van die Toerisme Verligtingsfonds, aansoek gedoen en die dokumente noukeurig nagegaan wat hy ingedien het. “Ek het ŉ geoutomatiseerde boodskap ontvang dat die aansoek ontvang is, maar nie weer iets gehoor nie. Ek het later weer die aansoek ingedien, vir ingeval daar dalk ŉ tegniese fout ingesluip het.”
Steyn het gesê toe hy aanvanklik gehoor het dat hulp afgekeur gaan word indien die eienaar wit is, het hy gedink dit is dalk maar net die holruggeryde rympie en nie moed opgegee nie.
“Ek het egter moed verloor toe Solidariteit en AfriForum hul saak in die hooggeregshof verloor het.”
Uitspraak in die hooggeregshof
Maroela Media het vroeër berig regter Jody Kollapen het op 30 April 2020 in die Pretoriase hooggeregshof beslis dat die departement van toerisme ras as kriterium vir die toekenning van finansiële hulp aan KMMO’s mag gebruik. Solidariteit en AfriForum het die hof genader toe dit bekend word dat die departement van toerisme die bepalings van swart ekonomiese bemagtiging gaan gebruik om te bepaal watter ondernemings finansiële bystand kry weens die verliese wat hulle tydens algehele afsondering ly. Die organisasies beplan nou om die Grondwethof direk te nader met ŉ appèlaansoek teen die uitspraak.
Steyn se Magoebaskloof-hotel is een van finansiesminister Tito Mboweni se gunsteling-kuierplekke.
“Ek het self met minister Mboweni gesels en my griewe gelug. Ek betaal maandeliks al die vereiste belastings soos PAYE, WVF, belasting, en het al die nodige sertifikate en registrasies, maar nou voel dit of ek nie kan voordeel trek uit die belasting wat ek betaal nie,” het Steyn bygevoeg. “Trouens, spazawinkels wat waarskynlik nie by CIPC geregistreer is nie, trek nou voordeel uit die belasting wat ek betaal het. Dit is onregverdig. Dit moet nie gaan oor mens se velkleur nie.”
Mboweni ondersteun nie raskriteria nie
Mboweni het intussen gesê hy ondersteun nie die kriteria wat finansiële staatshulp aan KMMO’s toeken op grond van ras nie. Hy het in ŉ vergadering van die parlement se staande en gekose komitees oor finansies gesê alle ondernemings wat finansieel deur die Covid-19-pandemie geraak word, moet steun by die staat kry, ongeag die ras van die eienaar.
Mboweni wil Mmamoloko Kybayi-Ngubane, minister van toerisme, uitdaag oor die standpunt van dié departement wat ras as kriteria vir finansiële hulp aan kleinsakeondernemings wil gebruik.
Hy het in die vergadering gesê hy kon aanvanklik nie glo wat Steyn vir hom sê nie. “[Steyn] het egter aangedring dat die staat werklik nie sy kleinsakeonderneming finansieel wil steun nie, omdat hy wit is. Hy het ook aangedring dat ek met die minister van toerisme oor die saak moet praat,” het Mboweni gesê.
Van die 41 werknemers by die Magoebaskloof-hotel is Steyn en sy seun die enigste wit personeellede. Hy het 39 swart werkers in sy diens.
“Daar sal altyd ’n vooroordeel wees teenoor opkomende swartbeheerde sakemanne, omdat daar vir so lank teen hulle gediskrimineer is. Maar laat ons eerder saamwerk en die Suid-Afrika van ons drome bou: nie-rassig, demokraties en welvarend, ” het Mboweni gesê.
‘Ek sal nie stilbly nie’
Uitsig van die Magoebaskloof-hotel (Foto: Magoebaskloof-hotel/Facebook)
Steyn het bygevoeg hy doen moeite om seker te maak dat hy slegs Suid-Afrikaners aanstel en hy doen moeite om plaaslike verskaffers en produsente te ondersteun. “Ek betaal eerder ŉ paar sent ekstra om plaaslike ondernemings te ondersteun as om iets by groot maatskappye aan te koop.”
Hy het intussen ook met ŉ internskapprogram begin waar werknemers indiensopleiding ontvang in die hotelbedryf. Hy bied ook gereeld sy konferensiefasiliteite gratis aan vir plaaslike stamme.
“En nou, die een keer wanneer mens op die knoppie moet druk vir hulp, word dit geweier. Ek sal nie stilbly hieroor nie. Ek weet daar is ander eienaars wat dieselfde probleme ondervind en net soos ek voel, maar uit vrees vir viktimisasie of dat ons ‘rassiste’ genoem sal word, bly hulle eerder stil. Ek wil egter baklei vir reg en regverdigheid.”
Steyn maak intussen van familiefondse gebruik om die hotel se deure oop te hou, maar dit is byna uitgeput. Sonder hulp sal hy waarskynlik teen volgende maand die hotel se deure moet sluit.
“Ek bly egter vol hoop vir ŉ uitkoms,” het hy bygevoeg. “Ons bied akkommodasie vir nooddienswerkers en konferensiefasiliteite waar dit benodig word.”
Solidariteit gaan Steyn ondersteun
Dr. Dirk Hermann, bestuurshoof van Solidariteit (Foto: Reint Dykema)
Dirk Hermann, bestuurshoof van Solidariteit, het Sondag gesê sy organisasie gaan namens Steyn optree. “Dit is ook ten behoewe van sy werkers wat net so hard deur die absurde besluit, om mense op grond van die ras van die eienaar te help, getref word,” het Hermann gesê. “Dit is ŉ dubbele slag, eerstens vir Deon en tweedens vir sy werkers.”
Solidariteit se regspan vergader reeds om verskeie regsopsies te oorweeg om namens Steyn op te tree, insluitend die moontlikheid om hom deel te maak van die aansoek in die Grondwethof.
Solidariteit sal Steyn ook ondersteun met sy aansoeke vir hulp by die verskeie fondse.
“Solidariteit en AfriForum se aansoek is namens die duisende Deons en hulle werkers wat op grond van die absurde rasideologie van die staat uitgesluit en benadeel word,” het Hermann bygevoeg.
Straatverkopers wil betoog teen afsondering
Terugkeer na vlak 5 sal ‘katastrofiese humanitêre krisis’ beteken
Laat jou wonder. Oor die hele wereld het nog nie een staatsamptenaar sy werk verloor nie en ek kan ook nie enigte berigte opspoor waar salarisse van staatsamptenare verminder is nie. Hierdie pyn wrd deur alle lede van die publiek en privaatsektor alleen gedra.
Die hartseer van die saak is dat al die swart werknemers WEER vir die ANC sal stem. Hulle neem die WIT werkgewers kwalik omdat hulle sonder werk sit. Die ANC sal nie kwalik geneem word nie want hulle het mos die mense “gered”. Wat die werknemers nie wil weet nie, is dat die regering weier om blanke besighede te help al is dit “Blanke Monopoliekapitaal” wat in die hulpfonds inbetaal is. Wit geld mag dus swart ondernemings help maar nie blanke ondernemings nie. Ek kry geen ANC ondersteuner jammer wat sy werk verloor het as gevolg van inperking as hy… Lees meer »
ja my hart bloei….
Julle gaan baie geld verloor met die hofsake, die ANC het die opperhand hier. Hulle gebruik die Covid19 vir politieke voordeel en om n geldjie te maak vir hulself, Nou kan die staatskas wat klaar kaalgat is, nog verder gestroop word en dit met die blessings van die wereld onder die dekmantel van die pandemie.
Rasse diskriminasie is verkeerd en dit dwing my nou om wit besighede te ondersteun en die groot verloorder gaan swartmense wees en dit net omrede die anc leiers se rasistiese beleide.